open-index/open-wikipedia-markdown huggingface dataset:
ბეჭდების მბრძანებელი (1981 წლის რადიოსერიალი)

„**ბეჭდების მბრძანებელი**“ () — 1981 წლის რადიოსერიალი, რომელიც პირველად BBC-ს ეთერში გავიდა. ეფუძნება ჯ.რ.რ. ტოლკინის ამავე სახელწოდების რომანს.

თავდაპირველად BBC-მ რადიო სერიალი 1955 და 1956 წლებში შექმნა, მაგრამ მათი ჩანაწერები არ არის დარჩენილი. 

## ეთერი
ორიგინალური, 26 ეპიზოდიდან შემდგარი სერიალი ეთერში კვირაში ორჯერ გადიოდა. მოგვიანებით ეს სერიალი 13 ნაწილად დამონტაჟდა (თითო ნაწილი ერთ საათს გრძელდება). მასში შეტანილი იქნა რამდენიმე დიალოგი, ამოღებული ორიგინალური ვერსიიდან. ახალი ვერსია გამოიცა აუდიო კასეტებსა და CD-ზე, ხოლო გამოყენებული მუსიკა (კომპოზიტორი - სტივენ ოლივერი) - ცალკე დისკის სახით.

## განსხვავებები წიგნისგან
ბრაიან სიბლისა და მაიკლ ბეიკუელის სცენარი წიგნთან მაქსიმალურად ახლოს არის, მაგრამ მასში არის შეცდომები და გამიზნული ცვლილებები:

*მინას ანორი და მინას ტირითი ნახსენებია, როგორც სხვადასხვა ქალაქები, სინამდვილეში ეს ერთი და იგივე ადგილი იყო.
*პელენორის მინდვრების ბრძოლის ნაწილი აღწერილია საოპერო სტილისტიკის ვოკალით.
*დრუადანთა ტყეში მოგზაურობა და გაერთიანება გჰან-ბური-გჰანის ხალხთან რადიოდადგმიდან ამოღებულია.
*არ არის პერსონაჟი რტოსხარტა (ბრეგალადი).
*ასევე არ არის გილდორ ინგლორიონი.
*რადიოსერიალში ამოღებულია სცენა ტომ ბომბადილთან სტუმრობით. ამიტომ არ არის მოთხრობილი, რომ ჰობიტებმა ხმლები მოიპოვეს ყორღანების-დაბლობებიდან. 
ამგვარად, გაუგებარია, თუ რატომ დაჭრა გრძნეული მეფე მერის ხმალმა.

## როლები
როლებს განასახიერებს ბევრი ბრიტანელი მსახიობი. მაგალითად, ფროდოს განასახიერებს იენ ჰოლმი (ბილბო ბეგინსი „ბეჭდების მბრძანებელში“), ხოლო სემის როლი ერგო ბილ ნაის.

## 2002 წლის ვერსია
2002 წელს გამოვიდა სერიალის ახალი ვერსია, რომელსაც დაემატა ახალი პროლოგი და ეპილოგი, მუსიკა და სხვა ელემენტები. იმავე წელს სერიალი გავიდა BBC-ის ეთერში.

## რესურსები ინტერნეტში
* აღწერა და ეპიზოდების სია 

კატეგორია:1981 წლის რადიოსპექტაკლები

კატეგორია:ბეჭდების მბრძანებელზე დაფუძნებული ნამუშევრები
ამინატა სოვ ფალი

**ამინატა სოვ ფალი** ( დ. 27 აპრილი, 1941, სენ-ლუი) — სენეგალელი მწერალი. წერს ფრანგულ ენაზე.

## ბიოგრაფია
სწავლობდა დაკარის ლიცეუმში, შემდეგ კი პარიზში. სამშობლოში დაბრუნების შემდეგ ასწავლიდა დაკარში და რიუფისკში. 
ამიტა გახდა სენეგალის მწერალთა ასოციაციის პირველი ქალი პრეზიდენტი.
ის არის შვიდი შვილის დედა.

## ლიტერატურა
* Labidi L. Romancières sénégalaises à la recherche de leur temps. Tunis: Sahar, 2003
* Guèye M. Aminata Sow Fall: oralité et société dans l'œuvre romanesque, Paris, L'Harmattan, 2005
* Emerging perspectives on Aminata Sow Fall: the real and the imaginary in her novels/ Ada Uzoamaka Azodo, ed. Trenton: Africa World Press, 2007

## რესურსები ინტერნეტში
* ბიოგრაფია

კატეგორია:სენეგალელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
მანდინკა

**მანდინკა** ასევე **მანდენკა**, **მანდინკო**, **მანდინგო** და **მალინკე** — დასავლეთ აფრიკის ეთნიკური ჯგუფი. მანდინკას ხალხი მალის იმპერიის შთამომავლები არიან, რომლის აღმავლობის ხანა XIII საუკუნეში სუნდიატა კეიტას მმართველობის დროს იყო.

მანდინკა არის უფრო დიდი ენობრივი ჯგუფის მანდეს ნაწილი. მანდეს ჯგუფში ასევე შედიან: დიულა, ბოზო, ბისა და ბამბარა. მანდინკას ხალხმა სხვა იმპერიებისგან დამოუკიდებლობა XIII საუკუნეში მოიპოვა და შექმნეს საკუთარი მალის იმპერია. ისინი უკეთესი მიწების ძიებაში მდინარე ნიგერის დასავლეთით გადასახლდნენ, რასაც ფუტა-ჯალონის იმამატთან ფულა-ჯიჰადის სახელითაა ცნობილი კონფლიქტი მოყვა. აფრიკაში მცხოვრები მანდინკების 99 % არის მუსლიმი.

მანდინკას ხალხი ძირითადად ცხოვრობს დასავლეთ აფრიკაში, უმეტესად გამბიასა და გვინეაში სადაც ისინი მოსახლეობის უმეტესობას შეადგენენ. ტრადიციულად მანდინკას ხალხი სოციალურ კასტებადაა დაყოფილი.

XVI-XIX საუკუნეებში დიდი რაოდენობით მანდინკას ხალხის ამერიკაში მონებად გაყიდეს. ისინი იქ სხვა მონებს და მუშებს შეერივნენ და შექმნეს კრეოლური კულტურა. მათი შთამომავლები დღეს ცხოვრობენ კარიბებში, ბრაზილიაში და ამერიკის შეერთებულ შტატებში.

## ლიტერატურა 
* Pascal James Imperato. *Historical Dictionary of Mali*. Scarecrow Press/ Metuchen. NJ - Kondon (1986) pp.&nbsp;190–191
* Robert J. Mundt. ''Historical Dictionary of the Ivory Coast (Côte d'Ivoire)*. Scarecrow Press/ Metuchen. NJ - Kondon (1987) pp.&nbsp;98–99
* Robert W. Nicholls. "The Mocko Jumbie of the U.S. Virgin Islands; History and Antecedents". *African Arts'', Vol. 32, No. 3 (Autumn, 1999), pp.&nbsp;48–61+94-96

## რესურსები ინტერნეტში 
* A UK based website devoted to playing Malinke djembe rhythms 
* The Ethnologue page for this people group

## სქოლიო 
კატეგორია:აფრიკელები
კატეგორია:ეთნიკური ჯგუფები
ჭაჭკარი

მინი|ჭაჭკარი
მინი|კლდეში ნაკვეთი საწნახელი
მინი|ოთხსაუკუნოვანი ვაზი
**ჭაჭკარი** — ისტორიული სოფელი ასპინძის მუნიციპალიტეტში ვარძიიდან ჩრდილო-აღმოსავლეთით, მდინარე მტკვრის ნაპირებზე. 

გადმოცემის მიხედვით, ჭაჭკარიდან ხდებოდა ვარძიის სამეურნეო მარაგის შევსება - კლდეში ნაკვეთ საწნახელებში დიდი რაოდენობის ღვინო იწურებოდა. სოფელში, გარდა დაზიანებული ტერასებისა და 50-მდე კლდეში ნაკვეთი საწნახელისა, შემორჩენილია ოთხსაუკუნოვანი ვაზიც.  აქვეა კლდეში გამოკვეთილი საცხოვრებელი დარბაზი და წმინდა გიორგის ეკლესია, ხალხური საცხოვრებლის ნიმუშები (მიწურ-ბანიანი სახლები, მესხური დარბაზები) და სხვ. 

სოფელს 2016 წლის, საქართველოს მთავრობის დადგენილების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:ასპინძის მუნიციპალიტეტის ისტორიული სოფლები
ლეილა ფარსახი

**ლეილა ფარსახი** (; დ. 1967, იორდანია) — პალესტინელი პოლიტიკური ეკონომისტი, რომელიც დაიბადა იორდანიაში და ბოსტონის მასაჩუსეტსის უნივერსიტეტის პოლიტიკურ მეცნიერებათა ასოცირებული პროფესორია. მისი საექსპერტო სფერო ახლო აღმოსავლეთის პოლიტიკას, შედარებითი პოლიტიკას და არაბულ-ისრაელის კონფლიქტის პოლიტიკას ეხება. ფარსახმა მაგისტრის ხარისხი კემბრიჯის უნივერსიტეტში (1990), ხოლო დოქტორის ხარისხი ლონდონის უნივერსიტეტში (2003) მიიღო.

ფარსახმა, თავისი პოსტ-დოქტორანტურის კვლევა ჰარვარდის ახლო აღმოსავლეთის ცენტრში და მასაჩუსეტსის ტექნოლოგიის ინსტიტუტის საერთაშორისო კვლევების ცენტრში ჩაატარა.

2001 წელს მასაჩუსეტსში, კემბრიჯის მშვიდობის კომისიისგან  „მშვიდობის და სამართლიანობის“ ჯილდო მოიპოვა. ფარსახმა დეტალურად ახსნა პალესტინის ეკონომიკისა და ოსლოს სამშვიდობო პროცესის პრობლემები, ასევე საერთაშორისო მიგრაციისა და რეგიონალური ინტეგრაციის საკითხებთან დაკავშირებით.

## სქოლიო
კატეგორია:დაბადებული 1967
კატეგორია:პალესტინელი ეკონომისტები
კატეგორია:ცოცხალი ადამიანები
გილერმო დელ ტორო

**გილერმო დელ ტორო გომესი**  ( (; დ. 9 ოქტომბერი, 1964) — კინოაკადემიის ჯილდოს მფლობელი მექსიკელი კინორეჟისორი, სცენარისტი, პროდიუსერი, რომანების ავტორი. კინოკარიერის პერიოდში შექმნა ბნელი ფენტეზის ჟანრის რამდენიმე ნამუშევარი, მაგალითად — გოთიკურ საშინელებათა ფილმი „ეშმაკის ხერხემალი“ (2001), „ფავნის ლაბირინთი“ (2006) და „წყლის ფორმა“ (2017), ისევე, როგორც უფრო უფრო ტრადიციული ჟანრის ამერიკული ფილმები — „ბლეიდი II“ (2002), ზებუნებრივი ჟანრის სუპერგმირული „ჰელბოი“ (2004), მისი გაგრძელება „ჰელბოი: ოქროს არმია“ (2008) და სამეცნიერო ფანტასტიკური ჟანრის ფილმი „წყნარი ოკეანის ტიტანები“ (2013).

გარდა რეჟისორული მიმართულებისას, დელ ტორო არის აქტიური პროდიუსერი. ამ მხრივ, მის წარმატებულ ფილმებს შორის არის „ბავშვთა სახლი“ (2007), „ჯულიას თვალები“ (2010), „ბიუტიფული“ (2010), „კუნგ-ფუ პანდა 2“ (2011), „ჩექმებიანი კატა“ (2011) და „დედა“. თავდაპირველად იგი უნდა ყოფილიყო კინოტრილოგია „ჰობიტის“ რეჟისორი, თუმცა პროექტი დატოვა სხვა ფილმებზე მუშაობის გამო. მიუხედავად ამისა, იგი აღნიშნულია ფილმების ტიტრებში, როგორც სცენარის თანაავტორი.

დელ ტოროს ნამუშევრებში არის გამოკვეთილი კავშირი ზღაპრებთან და საშინელებათა ჟანრთან, ვიზუალური ან პოეტური სილამაზის ელემენტებით. იგი გატაცებულია ურჩხულებით, რომლებსაც თვლის დიდი ძალაუფლების სიმბოლოდ. დელ ტორო ცნობილია თავის ნაშრომებში მწერების და რელიგიური სიმბოლოების, კათოლიციზმის და მანკიერების, მიწისქვეშა სამყაროების და მექანიზმების, პრაქტიკული სპეციალური ეფექტების, დომინირებადი ყვითელი ნათების გამოყენებით. მის ფილმებში ხშირად თამაშობენ რონ პერლმანი, დაგ ჯოუნსი და ფედერიკო ლუპი. დელ ტოროს მეგობრები არიან მექსიკელი რეჟისორები, ალფონსო კუარონი და ალეხანდრო გონსალეს ინიარიტუ. ამ სამს უწოდებენ „კინოს სამ ამიგოს“.

## ფილმოგრაფია
## რესურსები ინტერნეტში
* 
* 

## სქოლიო
კატეგორია:დაბადებული 9 ოქტომბერი
კატეგორია:დაბადებული 1964
კატეგორია:მექსიკელი სცენარისტები
კატეგორია:მექსიკელი მამაკაცი კინომსახიობები
კატეგორია:მექსიკელი მამაკაცი ტელემსახიობები
კატეგორია:მექსიკელი კინორეჟისორები
კატეგორია:მექსიკელი კინოპროდიუსერები
კატეგორია:მამაკაცი ტელესცენარისტები
კატეგორია:მამაკაცი რომანისტები
კატეგორია:მექსიკელი ათეისტები
კატეგორია:მექსიკელი კინომწარმოებლები
კატეგორია:მექსიკელი მამაკაცი მწერლები
კატეგორია:მექსიკელი რომანისტები
კატეგორია:მექსიკელი ტელერეჟისორები
კატეგორია:არიელის ჯილდოს მფლობელები
კატეგორია:ოსკარის მფლობელი კინორეჟისორები
კატეგორია:მექსიკელი ტელესცენარისტები
კატეგორია:BAFTA-ს გამარჯვებულები (პიროვნებები)
კატეგორია:ოქროს გლობუსის გამარჯვებულები
კატეგორია:ფენტეზი ფილმების რეჟისორები
კატეგორია:საშინელებათა ფილმების რეჟისორები
კატეგორია:ნებულას ჯილდოს მფლობელები
კატეგორია:მწერლები ანბანის მიხედვით
კატეგორია:ცოცხალი ადამიანები
Heckler & Koch G36

**ჰეკლერ&კოხ გ 36** — გერმანული საიერიშო შაშხანა, რომელიც იწარმოება 1997 წლიდან, იგი მიღებული იქნა ბუნდესვერის შეირაღებაში სადაც მან ჰეკლერ&კოხ გ3 ჩაანაცვლა, იგი მიღებული იქნა მრავალი ქვეყნის შეირაღებაში და მიღებული აქვს მონაწილეობა ბევრ კონფლიქტში, მიუხედავად იმისა, რომ ეს შაშხანები საკმაოდ ეფექტურია ასაკის მატებასთან ერთად მათი სიზუსტე შედარებით ეცემა, ეს პრობლემა განსაკუთრებით მაშინ წარმოიჩენს თავს, როდესაც შაშხანა გადახურებას განიცდის და მის პლასტმასის ნაწილებს პრობლემები ექმნებათ.

მისი ბევრი ვარიანტი იქნა წარმოებული გერმანიაში, მათ შორის გ36კ, რომელიც ორიგინალი შაშხანის შემოკლებულ ვერსიას წარმოადგენს, მისი საექსპორტო ვერსია გ36კვ არის, ხოლო გ36ის კარაბინ ვერსიას გ36ც ეწოდება, ასევე არსებეობს მისი მგ36 ვერსია, რომელსაც შედარებით გამძლე ლულა და დიდი მჭიდი გააჩნია, რის გამოც მისი ტყვიამფრქვევის როლში გამოყენება ხდება.

## ოპერატორები
*
*
*
*
*
*
*
*
*
*
*
*
*
*
*
*
*
*
*
*

## რესურსები ინტერნეტში
*G36 | Unrestricted speed and mobility 
* Heckler-Koch HK G36 assault rifle (Germany)

კატეგორია:ცეცხლსასროლი იარაღები
კატეგორია:იარაღიები ანბანის მიხედვით
ძე კაცისა

**„ძე კაცისა“** () — ბელგიელი სიურრეალისტი მხატვარის რენე მაგრიტის ცნობილი ტილო, რომელიც მან 1964 წელს შექმნა.

რენემ ეს ტილო შექმნა როგორც ავტოპორტრეტი. ტილოზე გამოსახულია მამაკაცი ფრაკში და შლაპაში. იგი დგას კედელთან, მის უკან კი ჩანს ზღვა და ცა. სახეს მწვანე ვაშლი უფარავს. ვაშლი სიმბოლურად გამოხატავს ცდუნებას, რომელიც მუდმივად თან სდევდა კაცობრიობის არსებობის მანძილზე და ასე გრძელდება დღემდე.

## რესურსები ინტერნეტში 
* „ძე კაცისა“, რენე მაგრიტი 

კატეგორია:ნახატები ანბანის მიხედვით
კატეგორია:1964 წლის ნახატები
კატეგორია:რენე მაგრიტის ნახატები
ხინალიყი

**ხინალუღი** (ხინალუღურ ენაზე — Хыналыкъ;  ადრინდელი სახელწოდება Хиналуг) — სოფელი აზერბაიჯანის რაიონულ ცენტრ ყუბაში, რომელიც განლაგებულია 2100-2200 მეტრზე ზღვის დონიდან, მდინარე კუდიალჩაიზე. ეს ადგილი განთქმულია თავისი ენით (კავკასიური ენების ოჯახის დაღესტნურ ენათა ლეზგიური ქვეჯგუფის ენა) თავისებური წეს-ჩვეულებებითა და ტრადიციებით. დღეს ხინალიღში ცხოვრობს ორი ათას მოსახლემდე. მოსახლეობის უმრავლესობა შედგება მკვიდრთაგან.

ხინალუღელები არიან ძველი კავკასიის ალბანეთის მოსახლეობის შთამომავლები. წერილობით წყაროებში ისინი პირველად მოიხსენებიან XVIII საუკუნეში.  XIX საუკუნემდე ხინალუღი შედიოდა შირვანის, ხოლო XVIII საუკუნის მეორე ნახევრიდან — ყუბის სახანოში. განლაგებულია რთულად მისადგომ ადგილას, ყუბის რაიონული ცენტრის სამხრეთ-დასავლეთში კიზილკაიას მთის დამრეცზე, რომელიც განლაგებულია კავკასიონის მთავარ ქედზე, ხანალიღის მთის გასწვრივ. თავისი ძნელადმიღწევადობით, ენით, ტრადიციებითა და წეს-ჩვეულებებით სოფელი იზიდავს უამრავ ტურისტსა და მოგზაურს. აქ მდებარეობს ცეცხლთაყვანისმცემლობის ტაძარი, რომელიც მიეკუთვნება შუა საუკუნეებს, ჰიდირ ნების აკლდამა, შეიჰ შალბუზისა და აბუ მუსლიმის  მეჩეთები, გამოქვაბულებები და უამრავი არქეოლოგიური ძეგლი, რომელიც ჯერ ბოლომდე არ არის შესწავლილი მეცნიერების მიერ.

აზერბაიჯანის პრეზიდენტის ილჰამ ალიევის განკარგულებით ხანალიღს 2007 წლის 19 დეკემბერს მიენიჭა სახელმწიფო ისტორიულ-არქიტექტურული და ეთნოგრაფიული ნაკრძალის „ხანალიღის“ სტატუსი. ხანალიღის ნაკრძალის ტერიტორია მოიცავს ძირითადად ალპურ და სუბალპურ მდელოებს. ხანალიღის მიმართულებით ყუბას რაიონული ცენტრიდან დაგებულია ასფალტირებული საფარი. აქ განლაგებულია სასაზღვრო საგუშაგო და შაჰდაღის ეროვნული პარკის ერთ-ერთი შესასვლელი. ხანალიღის გარშემო მთელი მაღალმთიანი ტერიტორია მიეკუთვნება შაჰდაღის ეროვნულ პარკს.

ხინალუღელთა სარწმუნოებაა ისლამი. მის მიღებამდე ისინი იყვნენ ცეცხლთაყვანისმცემლები. ცეცხლი აქ დღემდე არის განსაკუთრებული დამოკიდებულების საგანი. ხანილაღის დასავლეთით არის ბუნებრივი აირის გამოსასვლელი, მას უწოდებენ „ადგილს, სადაც ანთია ცეცხლი“.

## კლიმატი
იცის მკაცრი მთის კლიმატი. ჰაერის საშუალო ტემპერატურა ივლისში 12°C. იანვრის საშუალო ტემპერატურა განისაზღვრება — 14°C-ით.  აბსოლუტური მინიმუმი –41°C. მრავალწლოვანი დაკვირვებების შედეგად დადგინდა, რომ პირველი თოვლი ჩნდება ოქტომბრის თვის ბოლოს — ნოემბრის დასაწყისში. საშუალოდ თოვლის საფარი ჩნდება უკვე 1 ნოემბრისათვის, ხოლო დნება 29 აპრილს.

## სქოლიო
კატეგორია:ყუბის რაიონის სოფლები
პენდენსიასი

**პენდენსიასი** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან - მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ ვალი-დუ-ასუს შემადგენლობაში.

2010 წლის მონაცემებით, მოსახლეობა 13 432 ადამიანს შეადგენდა, მოსახლეობის სიმჭიდროვე 32.05 კმ²-ზე. ფართობი 419 137 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
ბალაჰასანლი

**ბალაჰასანლი** () — სოფელი აზერბაიჯანში,     გუბადლის რაიონში.

## რესურსები ინტერნეტში
*

კატეგორია:გუბადლის რაიონის სოფლები
კაბიში

**კაბიში** () — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 230 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ კოლორადუ-დუ-უესტის შემადგენლობაში.

2010 წლის მონაცემებით, მოსახლეობა 6 313 ადამიანს შეადგენდა, მოსახლეობის სიმჭიდროვე 4.8 კმ²-ზე. ფართობი 1 314 351 კმ²-ია.

## იხილეთ აგრეთვე
* რონდონია
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რონდონიის მუნიციპალიტეტები
თარი

**თარი** ( — „სიმა“, „ძაფი“) — სიმებიანი მუსიკალური ინსტრუმენტი. ამ გამოგონების ზუსტი წარმოშობის ადგილი უცნობია, სავარაუდოდ ითვლება სპარსეთის იმპერიის ტერიტორია. გავრცელებულია აზერბაიჯანში, სომხეთში, ავღანეთში, ერაყში, ირანში, თურქეთში, ტაჯიკეთში, უზბეკეთსა და ახლო აღმოსავლეთის ქვეყნებში. თარი წარმოადგენს საბაზისო ინსტრუმენტს აზერბაიჯანულ და ირანულ ტრადიციულ მუსიკაში, რომელმაც ძირფესვიანი გავლენა მოახდინა ამ ქვეყნების კლასიკური მუსიკის მიმდინარეობის ტენდენციაზე.

2012 წლის 5 დეკემბერს თარზე შესრულების აზერბაიჯანული ოსტატობა შეყვანილ იქნა იუნესკოს არამატერიალური კულტურული მემკვიდრეობის ღირებულებათა ნუსხაში.

## აზერბაიჯანული თარი
### თარი მე - XX საუკუნეში
თარის ახალი აღმოცენება ხდება მე - XX საუკუნეში. ასე მაგალითად, თარმა დაიკავა წამყვანი ადგილი პირველ ნოტურ სახალხო მუსიკალურ ორკესტრში, რომელიც შეიქმნა 1931 წელს უზეირ ჰაჯიბეკოვის ინიციატივით. სანოტო შესრულების სკოლამ ეროვნულ ინსტრუმენტებზე, რომელიც დააარსა უზეირ ჰაჯიბეკოვმა, კიდევ უფრო გააფართოვა თარის ტექნიკური და მხატვრული შესაძლებლობები.

თარი — ერთ-ერთი ეროვნული მუსიკალური ინსტრუმენტებისთაგანია რომლისთვისათვისაც საგანგებოდ იწერება მუსიკალური ნაწარმოები. მე- XX საუკუნის დასაწყისში აზერბაიჯანულ მუსიკაში ფართო გავრცელება ჰპოვა „მუღამური ოპერის“ ჟანრმა, რომლის დამფუძნებელიც იყო უზეირ ჯაჯიბეკოვი. ყველა მუღამურ ოპერებში ვოკალური პარტიები მიმდინარეობდნენ თარის თანხლებით.

აზერბაიჯანელმა კომპოზიტორებმა ასევე შექმნეს რიგი მსხვილი ნაწარმოები, მათ შორის, კონცერტები თარისთვის და სიმფონიური ორკესტრისათვის. აზერბაიჯანულ მუსიკაში თარი გამოიყენებოდა, ძირითადად, წამყვანი ინსტრუმენტის სახით მუღამურ ტრიო ჯანენდეში (მომღერალი), რომელიც ასევე მოიცავდა ქიამანჩასა და გავალს. უნდა აღინიშნოს, რომ თარი, როგორც მუღამური ტრიოს, ასევე სოლოს სახით, დღევანდელ დღემდე აგრძელებს გამორჩეული როლის შესრულებას მუღამურ ხელოვნებაში, რომელიც პოპულარული და ტრადიციულია აზერბაიჯანში.

## ლიტერატურა
## რესურსები ინტერნეტში
*სპარსული თარი
*სპარსული მუსიკალური ინსტრუმენტების ენციკლოპედია 

## სქოლიო
კატეგორია:აზერბაიჯანული მუსიკალური ინსტრუმენტები
Straight Outta Compton

***Straight Outta Compton*** — ამერიკული ჰიპ-ჰოპ ჯგუფ N.W.A-ს სადებიუტო ალბომი, რომელიც გამოვიდა 1988  წლის 8 აგვისტოს, ჯგუფის ერთ-ერთ წევრ Eazy-E-ს ლეიბლ Ruthless Records-ზე. ალბომის სახელწოდება მომდინარეობს ჯგუფის მშობლიური ქალაქ კომპტონიდან, ხოლო ითარგმნება, როგორც „პირდაპირ კომპტონიდან“. ალბომის პროდიუსერები არიან DJ Yella და Dr. Dre. დისკმა დიდი გავლენა იქონია აშშ-ში დასავლეთ სანაპიროს ჰიპ-ჰოპის განვითარებაზე.

## სტატუსი 
ალბომმა შეძლო ორჯერ პლატინური სტატუსის მიღება. ეს არის პირველი ალბომი, რომელიც გახდა პლატინური სერიოზული ორგანიზაციების მხარდაჭერის გარეშე. როგორც კი ეს ალბომი გამოიცა, ჯგუფის წევრები მომენტალურად იქცნენ განგსტერული რეპის ეპოქის მთავარ ვარსკვლავებად.

## სიმღერების ტექსტები 
ამ ალბომში შეტანილი სიმღერების ტექსტების გამო, სადაც მრავლად იყო ძალადობრივი და სექსუალური შინაარსის მქონე სცენები, ჯგუფს მიაქცია ყურადღება ამერიკულმა სამართალდამცავმა სტრუქტურებმა. მთავარ მიზეზად იქცა MC Ren-ის და Ice Cube-ს მიერ დაწერილი სიმღერა „Fuck tha Police“. სხვადასხვა საზოგადოებრივი ორგანიზაციების მიერ ზეწოლის შემდეგ FBI-ს შემსრულებელმა დირექტორმა მილტ ალჰირჩმა გააგზავნა წერილი ლეიბლ Ruthless Records-ში და მის სადისტრიბუციო კომპანია Priority Records-ში, სადაც რეპერებს ბრალი დასდო ძალადობის პროპაგანდაში. ამ წერილის ნახვა დღემდე შეიძლება როკ-ენ-როლის დიდების დარბაზში, კლივლენდში(ოჰაიო).

Straight Outta Compton აგრეთვე იყო ერთ-ერთი პირველი ალბომი, რომელზეც იყო მარკირება „Parental Advisory“, მაგრამ ეს იქცა ალბომის პოპულარიზაცისს ერთ-ერთ უმთავრეს ფაქტორად — იგი რადიოს, ტელევიზიის და სხვა მედიამხარდაჭერის გარეშე იგი იქცა ორჯერ პლატინურად.

## სიმღერების სია
## ჩარტები
## სერტიფიცირებები
## რესურსები ინტერნეტში 
* Outlaw Rock: *Straight Outta Compton* The New York Times
* Album Review. BBC Music

## სქოლიო 
კატეგორია:1988 წლის სადებიუტო ალბომები
კატეგორია:N.W.A-ს ალბომები
კატეგორია:ალბომები Dr. Dre-ს პროდიუსერობით
კატეგორია:Ruthless Records-ის ალბომები
სადჰანა შივდასანი

**სადჰანა შივდასანი** (დ. 2 სექტემბერი, 1941 — გ. 25 დეკემბერი, 2015) — ინდური კინოინდუსტრიის ერთ-ერთი წამყვანი მსახიობი, ბოლივუდის ეგრეთ წოდებული „ოქროს ხანის“ 60-70-იანი წლების ვარსკვლავი.

## ბიოგრაფია 
სადჰანა შივდასანი დაიბადა ბრიტანეთის ინდოეთის სინდის პროვინციის ქალაქ კარაჩში (ახლანდელი პაკისტანი) 1941 წლის 2 სექტემბერს. სადჰანას მამის უმცროსი ძმა ჰარი შივდასანი მსახიობი იყო. ბრიტანეთის ინდოეთის გაყოფასთან დაკავშირებული არეულობების გამო ოჯახი იძულებული გახდა დაეტოვებინა კარაჩი და გადასახლებულიყო მუმბაიში. 8 წლის ასაკიდან სადჰანა მიაბარეს სასწავლებლად პრესტიჟულ ჯეი ჰინდ კოლეჯში.

## ფილმოგრაფია 
## სქოლიო
კატეგორია:ინდოელი მსახიობები
კატეგორია:ინდოელი რეჟისორები
კატეგორია:დაბადებული  2 სექტემბერი
კატეგორია:დაბადებული 1941
კატეგორია:გარდაცვლილი 25 დეკემბერი
კატეგორია:გარდაცვლილი 2015
ფადიკო გოგიტიძე

მინი|ფადიკო გოგიტიძე
**ფადიკო შაბანის ასული გოგიტიძე** (დ. 1916, სოფ. ალამბარი, ახლანდ. ქობულეთის მუნიციპალიტეტი — გ. 20 ოქტომბერი, 1940, ბათუმი) — პირველი ქართველი მფრინავი ქალი.

## ბიოგრაფია
1936  წელს დაამთავრა თბილისის საფრენოსნო სკოლა. მუშაობა დაიწყო ბათუმის აეროკლუბში ინსტუქტორად. დაიღუპა ბათუმში სამსახურეობრივი მოვალეობის შესრულების დროს. 2013 წელს ბათუმის აეროპორტის შესასვლელთან გაიხსნა მისი ბიუსტი.

## ლიტერატურა
კატეგორია:ქართველი მფრინავები
კატეგორია:დაბადებული 1916
კატეგორია:ქობულეთის მუნიციპალიტეტში დაბადებულები
კატეგორია:გარდაცვლილი 1940
კატეგორია:გარდაცვლილი 20 ოქტომბერი
ფადიკო
სონინკები

**სონინკები** ასევე: **სარაკოლე**, **სარაკულე**, **სარაჰული** — დასავლეთ აფრიკაში მცხოვრები ეთნიკური ჯგუფი. ძირითადად ცხოვრობენ სენეგალში, მალიში, გვინეაში და მავრიტანიაში. ისინი საუბრობენ სონონკე ენაზე რომელსაც *მარაკაც* ეწოდება და მანდეს ენების ოჯახის წარმომადგენელია.

სონინკები დასავლეთ აფრიკის ერთ-ერთი პირველი ჯგუფია რომლებმაც X საუკუნეში ისლამი მიიღეს. დრეისთვის მათი დაახლოებითი რაოდენობა 2 მილიონია.

სონინკებმა 750-1240 წლებში განის იმპერია შექმნეს. სონინკების ქვე-ჯგუფებს წარმოადგენენ: მარკები და სონინკე-ვანგარები. სონინკების კულტურული ტრადიციები მანდეს ხალხების ტრადიციების მსგავსია. 

სონინკები ტრადიციულად ვაჭრობით და სოფლისმეურნეობით არიან დაკავებული. წვიმების სეზონში ქალებიც და მამაკაცებით მიწის დამუშავებით არიან დაკავებული. 

## ლიტერატურა 
* François Manchuelle, *Origins of Black African Emigration to France : the Labor Migrations of the Soninke, 1948-1987*, Santa Barbara, University of California, 1987 (Thèse)
* M. T. Abéla de la Rivière, *Les Sarakolé et leur émigration vers la France*, Paris, Université de Paris V, 1977 (Thèse de 3 cycle)
* Amadou Diallo, *L’éducation en milieu sooninké dans le cercle de Bakel : 1850-1914*, Dakar, Université Cheikh Anta Diop, 1994, 36 p. (Mémoire de DEA)
* Alain Gallay, « La poterie en pays Sarakolé (Mali, Afrique Occidentale) », *Journal de la Société des Africanistes*, Paris, CNRS, 1970, tome XL, n° 1, p.&nbsp;7-84
* Joseph Kerharo, « La pharmacopée sénégalaise : note sur quelques traitements médicaux pratiqués par les Sarakolé du Cercle de Bakel », *Bulletin et mémoires de la Faculté mixte de médecine et de pharmacie de Dakar*, t. XII, 1964, p.&nbsp;226-229

## რესურსები ინტერნეტში 
* Site of the commune of Diawara, Sénégal 
* Soobe

## სქოლიო 
კატეგორია:აფრიკელები
კატეგორია:ეთნიკური ჯგუფები
რამ ნათხ კოვინდი

**რამ ნათხ კოვინდი** (; დ. 1 ოქტომბერი 1945, დერაპური, ბრიტანეთის ინდოეთი) — ინდოელი პოლიტიკოსი, ინდოეთის მე-14  პრეზიდენტი (2017-2022 წწ). 2015–2017 წლებში ბიჰარის 35-ე გუბერნატორი და რაჯია-საბჰას პარლამენტის წევრი 1994–2006 წლებში. იყო ინდოეთის სახალხო პარტიის ლიდერი. კოვინდი დასახელდა პრეზიდენტობის კანდიდატად მმართველი პარტია NDA-ს კოალიციის მიერ და გაიმარჯვა 2017 წლის საპრეზიდენტო არჩევნებში, რითაც გახდა მეორე დელიტი, რომელიც პრეზიდენტად აირჩიეს. პრეზიდენტის თანამდებობა ჩაიბარა 2017 წლის 25 ივლისს.

პოლიტიკაში მოსვლამდე, 16 წლის მანძილზე მუშაობდა ადვოკატად და პრაკტიკას გადიოდა დელის სააპელაციო და უზანაეს სასამართლოში.

## რესურსები ინტერნეტში 
* 

## სქოლიო
კატეგორია:დაბადებული 1 ოქტომბერი
კატეგორია:დაბადებული 1945
კატეგორია:ინდოელი პოლიტიკოსები
კატეგორია:ინდოეთის პრეზიდენტები
კატეგორია:ცოცხალი ადამიანები
სენეგალის ეკონომიკა

სენეგალი მსოფლიოში ყველაზე ნაკლებად განვითარებული ქვეყნების რიცხვშია. მოუხედავად ამისა, ის ტროპიკული აფრიკის ერთ-ერთ დინამიურად განვითარებად ქვეყნებს შორისაა. არაქისი და ფოსფატები ქვეყნის მთავარ საექსპორტო საქონელს წარმოადგენს. სენეგალის ეკონომიკაც ამ საქონლის ფასზე და ქვეყნის კლიმატზეა დამოკიდებული.
## ვალი 
2025 წლის ივნისში, ბრიტანული ბანკის, Barclays-ის, მიერ გამოქვეყნებულ ანგარიშში ქვეყნის სახელმწიფო ვალი 2024 წლისთვის მშპ-ს 119%-მდეა შეფასებული. ეს მაჩვენებელი, რომელიც გამოითვლება ეკონომიკის სამინისტროს 2025 წლის ივნისის მრავალწლიანი ბიუჯეტისა და ეკონომიკური დაგეგმვის დოკუმენტიდან, სენეგალს აფრიკაში ყველაზე დავალიანებულ ქვეყნად აქცევს. 

## სოფლის მეურნეობა
მომუშავე მოსახლეობის 77% სოფლის მეურნეობაშია დასაქმებული. შემოსავლის მთავარ წყაროს წარმოადგენს არაქისი, რომელიც დამუშავებული ტერიტორიების 40% და საექსპორტო საქონლის 11% წარმოადგენს. სენეგალში ასევე აწარმოებენ ბანანს, ბამბას, შაქრის ლერწამს და სხვა. შიდა მოხმარებისთვის მოჰყავთ ფეტვი და სიმინდი. სოფლის მეურნეობაში დიდი ადგილი უჭირავს თევზჭერას, რომელიც საექსპორტო მოგების მეოთხედს წარმოადგენს.

## ენერგეტიკა
2004 წელს გამომუშავებულ იქნა 1,453 მილიარდი კვტ ენერგია. სენეგალის ტერიტორიის მესამედი ელექტროფიცირებულია, თუმცა სოფელში მცხოვრები მოსახლეობის მხოლოდ 5% იყენებს ელექტრო ენერგიას.

## ტრანსპორტი
**აეროპორტი**
* სულ — 20 (2013)

**რკინიგზა**
* სულ — 906 კმ (2014)

**ავტომაგისტრალი**
* სულ — 15 000 კმ (2015)

## ვაჭრობა
ვაჭრობის სალდო უარყოფითია — იმპორტი 2-ჯერ აღემატება ექსპორტს.

* **ექსპორტი:** 1,478 მილიარდი დოლარი
* **საექსპორტო პარტნიორები:**  მალი 16,9 %, ინდოეთი 13,1 %, საფრანგეთი 9,5 %, ესპანეთი 6,1 %, იტალია 5,5 %, გამბია 4,6 %
* **იმპორტი:** 2,98 მილიარდი დოლარი
* **პარტნიორები:** საფრანგეთი 22,8 %, ნიგერია 11,4 %, ბრაზილია 4,5 %, ტაილანდი 4,3 %, აშშ 4,2 %, დიდი ბრიტანეთი 4 %

## რესურსები ინტერნეტში
* http://www.doingbusiness.org/data/exploreeconomies/senegal
* https://www.cia.gov/library/publications/the-world-factbook/geos/sg.html 

## სქოლიო
კატეგორია:სენეგალის ეკონომიკა
კატეგორია:ეკონომიკა ქვეყნების მიხედვით
გუდანისჭალა

**გუდანისჭალა** (გუდანისწყალი, ხახმატისწყალი) ― მდინარე დუშეთის მუნიციპალიტეტში, ხევსურეთის არაგვის მარცხენა შენაკადი. გუდანისჭალის ნაპირზეა სოფლები ხახმატი და ბისო.

## სქოლიო
კატეგორია:მცხეთა-მთიანეთის მხარის მდინარეები
კატეგორია:ხევსურეთის მდინარეები
კატეგორია:ხევსურეთის არაგვის შენაკადები
ვილიენა

**ვილიენა** () — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 600 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ვილიენის შემადგენლობაში.

2010 წლის მონაცემებით, მოსახლეობა 76 202 ადამიანს შეადგენდა, მოსახლეობის სიმჭიდროვე 6.62 კმ²-ზე. ფართობი 11 518 913 კმ²-ია.

## იხილეთ აგრეთვე
* რონდონია
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რონდონიის მუნიციპალიტეტები
Breaking Bad

„**Breaking Bad**“ — ამერიკული ნეო-ვესტერნული კრიმინალური დრამის ჟანრის ტელესერიალი, შექმნილი ვინს გილიგანის მიერ. იგი ხუთი სეზონის განმავლობაში, 2008 წლის 20 იანვრიდან 2013 წლის 29 სექტემბრამდე გადიოდა AMC-ზე. სერიალში მოთხრობილია უოლტერ უაიტის (ბრაიან კრენსტონი), ფილტვების რთული ფორმის სიმსივნით დაავადებული სკოლის ქიმიის მასწავლებლის შესახებ. ყოფილ მოსწავლე ჯესი პინკმენთან (აარონ პოლი) ერთად იგი კრიმინალურ ცხოვრებას მიჰყვება, ამზადებს და ყიდის მეთამფეტამინს, რათა საკუთარი ოჯახის მომავალს მოახმაროს. ამავე დროს, იგი დანაშაულებრივ სამყაროსთან ურთიერთობს. სერიალის სახელწოდება მომდინარეობს სამხრეთ ამერიკული სლენგიდან, სადაც „უსიამოვნების გამოწვევის“ შესატყვისია. *Breaking Bad* გადაღებულია და მიმდინარეობს ალბუკერკში (ნიუ-მექსიკო).

უოლტერის ოჯახის წევრები არიან: მისი ცოლი სკაილერი (ანა განი) და შვილები, უოლტერ უაიტ უმცროსი (არჯეი მიტი) და ჰოლი უაიტი (ელანორ ენ უენრიხი). სერიალში აგრეთვე ჩნდებიან სკაილერის და მარი შრედერი (ბეტსი ბრენდტი) და მისი მეუღლე ჰენკი (დინ ნორისი), ნარკოტიკებთან ბრძოლის სამმართველოდან. უოლტერს, უკანასკნელის მიერ დაქირავებული ადვოკატი სოლ გუდმენი (ბობ ოდენკირკი) აკავშირებს კერძო გამომძიებელ მაიკ ერმანტრაუტთან (ჯონათან ბენქსი), უოლტერი კი მას - მაიკის ადვოკატ, ნარკოდილერ გას ფრინგთან (ჯანკარლო ესპოსიტო). სერიალის უკანასკნელ სეზონში ჩნდებიან პერსონაჟები ტოდ ალკუისტი ((ჯესი პლემონსი) და ლიდია როდარტ-კუეილი (ლორა ფრეიზერი).

*Breaking Bad* მიჩნეულია ყველა დროის ერთ-ერთ საუკეთესო ტელესერიალად. უკანასკნელი ეპიზოდის ეთერში გასვლის დროისთვის სერიალი უკვე იქცა აშშ-ის ეთერში რეკორდსმენად მაყურებლების მხრივ. მან მიიღო მრავალი ჯილდო, მათ შორის - ემის პრაიმტაიმის ჯილდო, სატელიტის რვა ჯილდო, ორი ოქროს გლობუსი, ორი პიბოდის ჯილდო, ორი კრიტიკოსების არჩევანის ჯილდო და ოთხი სატელევიზიო კრიტიკოსების ჯილდო. თავისი როლისთვის კრენსტონმს ოთხჯერ გადაეცა პრაიმტაიმული ემის ჯილდო დრამატულ სერიალში გამორჩეული წამყვანი მსახიობისთვის, ხოლო აარონ პოლმა სამჯერ მიიღო პრაიმტაიმული ჯილდო გამორჩეული მეოხარისხოვანი მსახიობისთვის. ანა განმა ორჯერ მიიღო მსგავსი ჯილდო მსახიობი ქალისთვის. 2013 წელს *Breaking Bad* მოხვდა გინესის მსოფლიო რეკორდების წიგნში, როგორც ყველა დროის ყველაზე აღიარებული ტელესერიალი.

## რესურსები ინტერნეტში
*
*
**Breaking Bad* საიტზე Emmys.com
*
*

## სქოლიო
კატეგორია:2008 წელს დაწყებული ამერიკული ტელესერიალები
კატეგორია:2013 წელს დასრულებული ამერიკული ტელესერიალები
კატეგორია:Breaking Bad
კატეგორია:ტელესერიალები ანბანის მიხედვით
ესიქომი

**ესიქომი** — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს კავკასიონის მთავარ ქედზე, ყელის ვულკანური ზეგნის ჩრდილო კიდეზე. სიმაღლე ზღვის დონიდან 3572 მ. 

აგებულია მეოთხეული ასაკის ანდეზიტური ლავებით. აღმართულია იურული ფიქლებისა და ქვიშაქვების საფუძველზე. ესიქომის ჩრდილოეთი კალთა ციცაბოა, სამხრეთი — შედარებით დამრეცი. 2800 მ სიმაღლემდე ალპური მდელოებია.

## ლიტერატურა
კატეგორია:მცხეთა-მთიანეთის მხარის მთები
ლანა პარია

**ლანა მარია პარია** (; დ. 15 ივლისი, 1977) — ამერიკელი მსახიობი, რომელიც ყველაზე მეტად ცნობილი არის სატელევიზიო ტელესერიალებში მონაწილეობით.

2000 წლიდან 2001 წლამდე მონაწილეობდა ABC-ის სიტკომის, „*სპინ-სიტის*“ მეხუთე სეზონში. 2002-2003 წლებში მონაწილეობა მიიღო  ტელესერიალებში; „*ბუმტაუნი*“ (2002-2003), „*მოულოდნელი წარმატება*“ (2006), „*სვინგტაუნი*“ (2008). მან ასევე ითამაშა სარა გევინის როლი ტელესერიალ „*24*“-ის მეოთხე სეზონში 2005 წელს. 2011 წლიდან მოყოლებული დღემდე პარია თამაშობს ბოროტი დედოფლის როლს სერიალში „*ერთხელ ზღაპარში*“. 2016 წელს მას გადაეცა Teen Choice Awards-ის ჯილდო. 

## ფილმოგრაფია
## რესურსები ინტერნეტში
* 
* 

## სქოლიო
კატეგორია:დაბადებული 15 ივლისი
კატეგორია:დაბადებული 1977
კატეგორია:ამერიკელი მსახიობები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ბრაზილიის მორაგბეთა ეროვნული ნაკრები

**ბრაზილიის მორაგბეთა ეროვნული ნაკრები** () – ეროვნული ნაკრები, რომელიც ქვეყანას წარმოადგენს რაგბის საერთაშორისო მატჩებში და ტურნირებში. ბრაზილიის ნაკრებს არასოდეს არ მიუღია მონაწილეობა რაგბის მსოფლიო ჩემპიონატის ფინალურ ეტაპზე. 2005 წლიდან რაგბის თამაშის პოპულარობა ბრაზილიაში სულ უფრო იზრდება, 2015 წლისთვის ქვეყანაში დარეგისტრირებულია დაახლოებით 10 ათასი მორაგბე. მიუხედავად ამისა, ბრაზილიის რაგბი და მისი ეროვნული ნაკრები ვერ აღწევს ისეთ წარმატებებს, როგორც მისი მეზობელი არგენტინისა და ურუგვაის მორაგბეთა ეროვნული ნაკრებები.

## ისტორია 
ბრაზილიის ეროვნული ნაკრები საერთაშორისო არენაზე გავიდა 1950-იანი წლების დასაწყისში. ორი ათეული წლის განმავლობაში ბრაზილიის ნაკრები რეგულარულად ხვდებოდა არგენტინის, ურუგვაის და ჩილეს ეროვნულ ნაკრებებს. 1974 წელს ბრაზილიის ნაკრებმა ითამაშა საფრანგეთის მეორე ნაკრებთან და დიდი ანგარიშით დამარცხდა (7-99). 1990-იანი წლების დაწყებამდე ბრაზილიის ეროვნული ნაკრები კვლავ უფრო მეტად ეთამაშებოდა მხოლოდ საკუთარ მეზობლებს, ასევე პარაგვაის ნაკრებს. 2000—2002 წლებში ბრაზილიის ნაკრებმა ჩაატარა 7 წაუგებელი მატჩების სერია. XXI საუკუნის პირველ ათწლეულში ბრაზილიის ეროვნული ნაკრების მიერ ჩატარებული მატჩების უმრავლესობა მთავრდებოდა ბრაზილიელთა გამარჯვებით.

## რესურსები ინტერნეტში
* Confederação Brasileira de Rugby – Official Site 
* Brazil  on Rugbydata.com
* Portal do Rugby  Brazilian rugby news
* RugbyMania.com.br  Brazilian look at Rugby News 
* RugbySpirit.com.br Info on Brazilian Rugby 
* http://globoesporte.globo.com/platb/rugbybrasil/  rugby blog on Globo.com

## სქოლიო
კატეგორია:რაგბის ეროვნული ნაკრებები
კატეგორია:ბრაზილიის სპორტი
ნაილა ალ-ატრაში

**ნაილა ალ-ატრაში** (; დ. სირია) — სირიელი რეჟისორი, კინოს, ტელევიზიისა და თეატრის მსახიობი, „არაბული თეატრის“ რეჟსორი. იგი ხელმძღვანელობდა ორმოცზე მეტი ძირითადი სპექტაკლებით არაბულ სამყაროში, ევროპაში, აფრიკასა და აშშ-ში. მიიღო საუკეთესო მსახიობის ჯილდო კართაგენის კინოფესტივალზე, მისი მთავარი როლისთვის ფილმში „მომავალი წლის ქრონიკა“. მისი ნამუშევარი საზოგადოებამ აღქვა, როგორც გზა იმისა, თუ როგორ უნდა ებრძოლო ასადის რეჟიმს, რისთვისაც ის 2012 წელს დატოვა სირია. რომ ზუსტად ამ დროს შეუერთდა კომუნისტურ პარტიას. აქ ის პირდაპირ კონფლიქტში შევიდა მის ზედა კლასთან. ეს კონფლიქტი შეიძლება ჩაითვალოს, როგორც ძლიერი გავლენა მის არჩევანზე, როგორც რეჟისორის პროფესიაზე. კომუნისტური პარტიაში წევრობისას, იგი დაინტერესდა პოლიტიკური, სოციალური და სამართლიანობის საკითხებით, რომელიც ქმნის ახალგაზრდა ადამიანის მსოფლხედველობას.

ალ-ატრაში ასევე მიუთითებს თავის ბაბუაზე, სულთან ბაშაზე, როგორც მისი შთაგონების წყაროზე. ძლიერი დრუზი ლიდერი, 1925 წელს საფრანგეთისგან სირიის დამოუკიდებლობისთვის იბრძოდა. ასევე ერთიანი არაბული არმიის მომხრე იყო, რათა 1948 წელს პალესტინა გაეთავისუფლებინათ.

## განათლება 
ნაილა ალ-ატრაში 1978 წელს დაამთავრა ბულგარეთის უმაღლესი დრამატული ხელოვნების ინსტიტუტი (HIDA). შემდეგ, მაგისტრის ხარისხისთვის განათლება გააგრძელა სოფიის თეატრისა და კინოს აკადემიაში, ბულგარეთში. HIDA-ში ალ-ატრაში ხელმძღვანელობდა ეგვიპტელი დრამატურგის ალფრედ ფარაგის სპეკტაკლს სახელწოდებით „ცეცხლი და ზეთისხილი“. ეს სპექტაკლი პალესტინელ ებრაელებსა და მუსლიმებს შორის ურთიერთობას ასახავს და იმას, თუ როგორ შეიცვალა ურთიერთობა 1948 წელს ისრაელის შექმნით. ის მოგვითხრობს ორი პალესტინელის სიყვარულზე: ერთი ისრაელის ოფიცრის და მეორე განმათავისუფლებელი მებრძოლის სიყვარულზე. ალ-ატრაშმა განაცხადა, რომ ეს სპექტაკლი ბულგარელ კოლეგებთან ურთიერთობაში გარდამტეხი გახდა. სწავლის დამთავრების შემდეგ ალ-ატრაშმა, სირიის დედაქალაქ დამასკში დაბრუნდა. ნაილა აღიარებს, რომ სახლი მისი ცხოვრების მნიშვნელოვანი ნაწილია, რადგან სირია ის ადგილია, სადაც ყველა მისი საყვარელი ადამიანი ცხოვრობს და სადაც ის ყველაზე კომფორტულადაა.

## სქოლიო
კატეგორია:სირიელი რეჟისორები
კატეგორია:სირიელი ქალი აკადემიკოსები
კატეგორია:ცოცხალი ადამიანები
ტომ ჰოლანდი (მსახიობი)

**თომას სტენლი ჰოლანდი** (დ. 1 ივნისი, 1996) — ინგლისელი მსახიობი და მოცეკვავე. ამჟამად ყველაზე მეტად ცნობილია ადამიანი ობობის როლით Marvel-ის კინოსამყაროს 2017 წლის ფილმში „ადამიანი ობობა: დაბრუნება“. იგი აგრეთვე ასრულებდა მთავარ როლს „ბილი ელიოტის“ დადგმაში, ლონდონის ვესტ-ენდში. 2017 წელს მიიღო BAFTA-ს ამომავალი ვარსკვლავის ჯილდო.

## რესურსები ინტერნეტში
* 
*

## სქოლიო
კატეგორია:დაბადებული 1 ივნისი
კატეგორია:დაბადებული 1996
კატეგორია:BAFTA-ს გამარჯვებულები (პიროვნებები)
კატეგორია:ინგლისელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
მლოცველის ხელი

**მლოცველის ხელი** — მლოცველის ხელის სინდრომი ვლინდება იდაყვისა და წინამხრის ნერვზე ხანგრძლივი ზეწოლის ან ტრავმის შედეგად.

ტერმინი *მლოცველის ხელი* შეესაბამება საშუალო ნერვის დაზიანებას, თუმცა, პაციენტებს საშუალო ნერვის პრობლემებით შეუძლიათ ყველა თითის მოხრა, გარდა საჩვენებლისა. საჩვენებელი თითის მოხრა შესაძლებელია მეტაკარპაფალანგურ სახსარში მაშინ, როდესაც იდაყვის ნერვის მიერ ინერვაციაა. საჩვენებელი თითი არ იხრება აროქსიმალ და დისტალურ ფალანგთშორის სახსარში, რაც გამოიყურება როგორც გაშვერილი თითი.  *გაშვერილი თითი* არის უკეთესი ტერმინი ამ მდგომარეობის ამოსაცნობად. შუათითის მოხრა ხდება flexor digitorum profunds მყესებს შორის არსებული კავშირის შედეგად. flexor digitorum profunds — წინამხრის კუნთია, რომელიც თითების მოხრაში მონაწილეობს.

## სქოლიო
კატეგორია:სინდრომები
მაის ჰამდანი

**მაის ჰამდანი** (; დ. 31 ოქტომბერი 1982, დუბაი, არაბთა გაერთიანებული საამიროები) — იორდანელი მსახიობი, მომღერალი და ტელეწამყვანი.

## კარიერა 
ჰამდენი თავისი კარიერა დაიწყო კომედიურ შოუ „CBM“-ში, რომელიც გადიოდა ტელეკომპანია „MBC-ზე. იგი ასევე იყო სატელევიზიო შოუ *მეია მესას“ და *დები სუპის* წამყვანი თავის დებთან, მაისთან და დანასთან ერთად.

2004 წელს ჰამდანმა თავისი სატელევიზიო კარიერა *ხარეტა ამ რაკანსა* და *სავალეფ ჰარეემში*, ხოლო მომდევნო წელს *ქერქეეში* დაიწყო. კინოში დებიუტი 2006 წელს შედგა, როდესაც მან ითამაშა *ჯამელას* როლი ეგვიპტურ ფილმში *ზარფ ტარეი* (*გადაუდებელი საქმე*), აჰმედ ჰელმი და ნურსთან ერთად, ასევე ითამაშა საუდის არაბულ ფილმ *ქეიფ ელ-ჰაალი''.

## ფილმოგრაფია 
### ფილმები 
### TV 
## რესურსები ინტერნეტში
*
*
*
*

## სქოლიო
კატეგორია:დაბადებული 31 ოქტომბერი
კატეგორია:დაბადებული 1982
კატეგორია:იორდანელი მსახიობები
კატეგორია:იორდანელი მომღერლები
კატეგორია:იორდანელი ტელეწამყვანები
კატეგორია:ცოცხალი ადამიანები
გეიბ ნიუელი

**გეიბ ლოგან ნიუელი** (; დ. 3 ნოემბერი, 1962), მეტსახელით გეიბენი — ამერიკელი პროგრამისტი და ბიზნესმენი. იგი არის ვიდეო თამაშების მწარმოებელი და ციფრული დისტრიბუციის კომპანიის, Valve Corporation-ის თანადამფუძნებელი და პრეზიდენტი. 

გეიბ ნიუელი დაიბადა აშშ-ის ქალაქ სიეტლში. 1980-იანი წლების დასაწყისში იგი სწავლობდა ჰარვარდის უნივერსიტეტში, მაგრამ თავი დაანება სწავლას, რათა ემუშავა ამერიკის ტექნოლოგიურ კომპანია „Microsoft“-ში. მაიკროსოფტში იგი მუშაობდა ოპერაციული სისტემის თავდაპირველ ვერსიაზე.

კომპანიაში მუშაობის პერიოდში გეიბი და მისი თანამშრომელი, მაიკ ჰარინგტონი, მიიზიდა კომპიუტერულმა თამაშებმა, რომლებიც გამოვიდა 1990-იანი წლებში, როგორებიც არის id Software-ის „*Doom*“ და „*Quake*“. სრულად დარწმუნებულმა, რომ მომავალში ვიდეო თამაშები გართობის ერთ-ერთ საშუალებად გადაიქცეოდა, და საკუთარი კომპანიის არსებობის ამბიციით შეპყრობილმა ნიუელმა თავის ამხანაგ ჰარინგტონთან ერთად მიატოვა მაიკროსოფტი და 1996 წელს გახდა ვალვის ერთ-ერთი დამაარსებელი, სადაც იგი დღემდე რჩება პრეზიდენტის თანამდებობაზე.

## დამატებითი ლიტერატურა
* 
* 
* 
* 
* 

## რესურსები ინტერნეტში 
* 

## სქოლიო
კატეგორია:დაბადებული 1962
კატეგორია:მეცნიერებისა და ინტერაქტიული ხელოვნების აკადემიის დიდების დარბაზში შესული ადამიანები
კატეგორია:ამერიკელი მილიარდერები
კატეგორია:ამერიკელი პროგრამისტები
კატეგორია:ამერიკელი ვიდეო თამაშების დიზაინერები
კატეგორია:BAFTA-ს გამარჯვებულები
კატეგორია:Microsoft-ის თანამშრომლები
კატეგორია:ვიდეო თამაშების პროდიუსერები
კატეგორია:დაბადებული 3 ნოემბერი
კატეგორია:ცოცხალი ადამიანები
კევინ მაკ-კართი

მინი|კევინ მაკ-კართი
**კევინ ოუენ მაკ-კართი** (; დ. 26 იანვარი, 1965) — ამერიკელი პოლიტიკოსი, აშშ-ის წარმომადგენელთა პალატის 55-ე სპიკერი 2023 წლის 7 იანვრიდან 3 ოქტომბრამდე. რესპუბლიკელი. კალიფორნიის 23-ე საარჩევნო ოლქის წარმოამდგენელი, წარმომადგენელთა პალატის უმრავლესობის ლიდერი 2014 წლის 1 აგვისტოდან 2019 წლის 3 იანვრამდე, უმცირესობის ლიდერი – 2019 წლის 3 იანვრიდან 2023 წლამდე.

პალატის ხელმძღვანელობის წევრი მაკ-კართი გახდა 2009 წელს, როცა იგი რესპუბლიკელთა პარტიული ორგანიზატორის მოადგილედ აირჩიეს. 2011 წელს პარტიული ორგანიზატორი გახდა, ხოლო 2014 წელს, ერიკ კანტორის გადადგომის შემდეგ, უმრავლესობის ლიდერი. 2015 წლის 28 სექტემბერს პალატის სპიკერობაზე მისი კანდიდატურა წარადგინეს, თუმცა, მან გამარჯვება ვერ მოახერა და საბოლოო ჯამში პოლ რაიანს დაუჭირა მხარი.

წარმომადგენელთა პალატის 2022 წლის არჩევნებში მაკ-კართის ხელმძღვანელობით რესპუბლიკურმა პარტიამ უმრავლესობა მოიპოვა. გამარჯვების შემდეგ პარტიამ იგი სპიკერის პოსტზე წარადგინა. წარდგენის მიუხედავად, სპიკერის 2023 წლის არჩევნებში გასამარჯვებლად მას 14 მცდელობა დაჭირდა, რადგანაც 20 რესპუბლიკელი მის ნომინაციას მხარს არ უჭერდა. 1923 წლის შემდეგ ეს გახდა პირველი შემთხვევა, როდესაც სპიკერის არჩევა პირველ ცდაზე ვერ მოხერხდა და პირველი შემთხვევა 1859 წლიდან, როდესაც სპიკერის არჩევას 9-ზე მეტი ცდა დაჭირდა.

## რესურსები ინტერნეტში 
* კევინ მაკ-კართი 

## სქოლიო 
კატეგორია:დაბადებული 1965
კატეგორია:დაბადებული 26 იანვარი
კატეგორია:ამერიკელი პოლიტიკოსები
კატეგორია:აშშ-ის წარმომადგენელთა პალატის წევრები
კატეგორია:ცოცხალი ადამიანები
ანდრიაწმინდის წმინდა ანდრია პირველწოდებულის ეკლესია

300px|მინი
**ანდრიაწმინდის წმინდა ანდრია პირველწოდებულის ეკლესია** — არქიტექტურული ძეგლი ახალციხის მუნიციპალიტეტის  სოფელ ანდრიაწმინდაში, სასაფლაოზე. აგებულია X საუკუნეში.

## არქიტექტურული აღწერა
ეკლესია (გარე ზომები 4,74X8,22 მ.) ნაგებია კარგად გათლილი სხვადასხვა ტონალობის მოწითალო ან ჟანგისფერი ტუფით და ქვიშაქვის კვადრებით. ეკლესიაში თავდაპირველად ორი შესასვლელი იყო, ერთი სამხრეთიდან და მეორე დასავლეთიდან, ეს უკანასკნელი მოგვიანებით ამოუშენებიათ. ეკლესია ორი-აღმოსავლეთისა და დასავლეთის სარკმლებით ნათდება (ქართული ხუროთმოძღვრებისათვის უჩვეულოა გრძივი კედლები სარკმლების გარეშე).

ტაძრის ფასადები მარტივია, თვალში გვხვდება კარგად დამუშავებული და სწორ რიგებად დაწყობილი საკმაოდ დიდი ზომის ტუფის სხვადასხვა ფერის კვადრები. ორივე კარი გარედან არქიტრავითაა დასრულებული, შიდა მხრიდან კი თაღითაა გადახურული. ეკლესიის დარბაზი ორი სარკმლით ნათდება. ცილინდრული კამარით გადახურული დარბაზის სივრცე სადაა, სრულდება აღმოსავლეთით აფსიდით.

ეკლესიის ფასადებზე ერთადერთი შემორჩენილი დეკორი დასავლეთის სარკმლის თავსართია. კვადრატული მოხაზულობის ტუფის ქვაზე, ჩაწეული ფონით, მოჩარჩოება და ჯვარია გამოკვეთილი. სავარაუდოდ მოპირკეთება საკურთხევლის სარკმელსაც ექნებოდა, მაგრამ დაკარგულია და მთელი სარკმლის ღიობი ახლადგათლილი ქვითაა ამოყვანილი. ფასადებს წრეთარგითა და თაროთი შედგენილი კარნიზები ასრულებს. სახურავი კრამიტითაა შემოსილი.

## ლიტერატურა
* მარსაგიშვილი გ., ანდრიაწმინდის წმინდა ანდრია პირველწოდებულის ეკლესია, ახალციხისა და ტაო-კლარჯეთის ეპარქია, თბ., 2013, გვ. 495

კატეგორია:ახალციხის მუნიციპალიტეტის ტაძრები
კატეგორია:X საუკუნის ეკლესიები
ანდრიაწმინდის წმინდა გიორგის ეკლესია

**ანდრიაწმინდის წმინდა გიორგის ეკლესია** — ქართული მართლმადიდებლური ეკლესია სოფელ ანდრიაწმინდაში.

## არქიტექტურული აღწერა
დარბაზული ეკლესია (გარე ზომები 6,84X12,78 მ.) ნაგებია ტუფის, ქვიშაქვისა და ბაზალტის ქვების არეული წყობით. ტაძრის კუთხეები და კარ-სარკმელთა ღიობები ამოყვანილია გათლილი ქვით. ტაძარში ერთადერთი შესასვლელი სამხრეთიდან არის, რომელიც კედლის დასავლეთ ნაწილშია გაჭრილი. საკურთხევლის სარკმლის გარდა ეკლესია კიდევ სამი სწორკუთხა მოხაზულობის სარკმლით ნათდება (დასავლეთის, ჩრდილოეთისა და სამხრეთის კედლებში თითო სარკმელია).

ტაძრის ინტერიერი სადაა, სწორკუთხა გეგმის დარბაზი აღმოსავლეთის აფსიდით მთავრდება. ტაძრის ფასადები ასევე სადაა, მოკლებულია ყოველგვარ მორთულობას. სახურავი შემოსილია ბაზალტის ლორფინით. შესასვლელი კარის ასწვრივ, ორი ქვისაგან შედგენილ არქიტრავზე ქვის წყობით სწორკუთხა ჩაწეული არეა (ასეთი სიბრტყე წარწერისათვის მზადდებოდა) თუმცა აქ წარწერა აღარ ამოუკვეთიათ. დასავლეთის ფასადის ფრონტონი წაკვეთილია და მასზე გათლილი ქვის ოთხ წრიულ გეგმის სვეტზე სამრეკლოს მცირე ფანჩატურია დადგმული. ეკლესია სავარაუდოდ XIX საუკუნეშია აგებული. ტაძრის შესასვლეთან ადრეფეოდალური ხანის სტელის ბაზისი დევს. სავარაუდოდ დღევანდელი ტაძარი აქ ადრე აგებული ეკლესიის ადგილზეა აღმართული.

## ლიტერატურა
* გ. მარსაგიშვილი, „ანდრიაწმინდის წმინდა გიორგის ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ. 2013, გვ. 494

* ნიკოლოზ ვაჩეიშვილი, "მასალები ნიმუშისა და ასლის საკითხის შესწავლისათვის ქართულ ხუროთმოძღვრებაში" (ანდრეაწმინდისა და სამწუბის ტაძრები), ჟურნალი "საქართველოს სიძველენი" თბ. 2003, N 2, გ. ჩუბინაშვილის სახ. ქართული ხელოვნების ისტორიის ინსტიტუტი, საქართველოს კულტურული მემკვიდრეობის საინფორმაციო ცენტრი. 

კატეგორია:ახალციხის მუნიციპალიტეტის ტაძრები
კატეგორია:XIX საუკუნის ეკლესიები
ჯამბულ კოხრეიძე

**ჯამბულ  (ჯაბა)  კოხრეიძე** (დ. 10 მაისი, 1966, მაღლაკი, წყალტუბოს რაიონი, საქართველოს სსრ, სსრკ) — ქართველი ისტორიკოსი, მეცნიერი, პედაგოგი, პოლიტიკოსი, საქართველოს მეოთხე მოწვევის პარლამენტის წევრი (1995–1999).

1983 წელს დაასრულა მაღლაკის საშუალო სკოლა, 1989 წელს — თბილისის ივანე ჯავახიშვილის სახელობის სახელმწიფო უნივერსიტეტის ისტორიის ფაკულტეტი, 1992 წელს — იგივე უნივერსიტეტის ასპირანტურა პოლიტიკური მეცნიერებების მიმართულებით.

1989–1991 წლებში  იყო წყალტუბოს რაიონის საბჭოს აღმასკომის განყოფილების გამგე. 1992-1995 წლებში — ქუთაისის საინჟინრო ინსტიტუტის მასწავლებელი, წყალტუბოს ჰუმანიტარულ-ეკონომიკური ინსტიტუტის პრორექტორი. 1995 წელს სტაჟირება გაიარა აშშ-ის პოლიტიკურ-სამეცნიერო ცენტრებში. არის პოლიტურთიერთობების ინსტიტუტის „მერიდიანი“-ს (ვაშინგტონი) დიპლომანტი. გამოქვეყნებული აქვს პუბლიცისტური წერილები.

1992 წლიდან არის ეროვნულ-დემოკრატიული პარტიის წევრი, წყალტუბოს ორგანიზაციის ხელმძღვანელი, იმერეთის ბიუროს თავმჯდომარის პირველი მოადგილე. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“.   პარტიის გაყოფის შემდეგ აღმოჩნდა „სახალხო პარტიაში“ (თავმჯდომარე — მამუკა გიორგაძე). 

საქმიანობა პარლამენტში: საგარეო ურთიერთობათა კომიტეტის წევრი. ადგილობრივი თვითმმართველობის კომიტეტის წევრი. ფრაქცია „სახალხო პარტიის“ წევრი. 

1998 წელს დაიცვა პოლიტიკურ მეცნიერებათა სადოქტორო დისერტაცია თემაზე „ადგილობრივი თვითმმართველობის პრინციპები და მისი განხორციელების ეტაპები პოსტკომუნისტურ ქვეყნებში“. 

1999–2003 წლებში მუშაობდა ქუთაისის სახელმწიფო ტექნიკური უნივერსიტეტში დოცენტად.

ჰყავს მეუღლე მარინა ჩხობაძე-კოხრეიძე და ორი შვილი.

## ლიტერატურა
* ვინ ვინაა საქართველოში: ქართული ბიოგრაფიული ცნობარი. გვ. 189,  1998-1999 
## რესურსები ინტერნეტში
*ჯამბულ კოხრეიძე — საქართველოს პარლამენტის ოფიციალური საიტი

 

კატეგორია:დაბადებული 10 მაისი
კატეგორია:დაბადებული 1966
კატეგორია:საქართველოს IV მოწვევის პარლამენტის წევრები
კარლ იასპერსი

**კარლ თეოდორ იასპერსი** (; დ. 23 თებერვალი, 1883, ოლდენბურგი, გერმანია – გ. 26 თებერვალი, 1969, ბაზელი, შვეიცარია) — გერმანელ-შვეიცარიელი ფსიქიატრი და ფილოსოფოსი. მან ძლიერი გავლენა მოახდინა თანამედროვე თეოლოგიაზე, ფსიქიატრიასა და ფილოსოფიაზე. მას შემდეგ, რაც ტრენინგი გაიარა პრაქტიკულ ფსიქიატრიაში, იასპერსმა დაიწყო ფილოსოფიური კვლევა, რის შედეგადაც, აღმოაჩინა ინოვაციური ფილოსოფიური სისტემა. მას გერმანიაში ხშირად მიიჩნევდნენ ეგზისტენციალიზმის მთავარ წარმომადგენლად, თუმცა თავად ამ მოსაზრებას არ ეთანხმებოდა.

## რესურსები ინტერნეტში
*კარლ იასპერსის შესახებ 

## სქოლიო
კატეგორია:გერმანელი ფსიქიატრები
კატეგორია:გერმანელი ფილოსოფოსები
კატეგორია:ეგზისტენციალისტები
კატეგორია:კულტურის ფილოსოფოსები
კატეგორია:გონების ფილოსოფოსები
კატეგორია:XX საუკუნის გერმანელი არამხატვრული მწერლები
კატეგორია:XX საუკუნის გერმანელი ფილოსოფოსები
კატეგორია:კონტინენტური ფილოსოფოსები
კატეგორია:გერმანელი ჰუმანისტები
კატეგორია:გერმანელი მამაკაცი არამხატვრული მწერლები
კატეგორია:ფენომენოლოგები
კატეგორია:კულტურის ფილოსოფოსები
კატეგორია:განათლების ფილოსოფოსები
კატეგორია:ისტორიის ფილოსოფოსები
კატეგორია:ფსიქოლოგიის ფილოსოფოსები
კატეგორია:რელიგიის ფილოსოფოსები
კატეგორია:მეცნიერების ფილოსოფოსები
კატეგორია:ტექნოლოგიის ფილოსოფოსები
რაგბი ოლიმპიურ თამაშებზე

right|150px|border|რაგბი
შეჯიბრება რაგბიში ზაფხულის ოლიმპიურ თამაშებზე პირველად გამოჩნდა 1900 წელს პარიზში და მას შემდეგ ჩართული იყო 1908, 1920 და 1924 წლების თამაშების პროგრამაში. ამ ოთხი თამაშებიდან სამში ერთმანეთს ეჯიბრებოდა მხოლოდ ორი გუნდი, 1924 წელს მონაწილეობდა სამი ქვეყანა. ასე რომ, ოლიმპიადის ყველა მონაწილე პრიზიორი ხდებოდა. 1924 წლის შემდეგ რაგბი ამოიღეს ოლიმპიური პროგრამიდან და იქ ისევ დაბრუნდა 92 წლის შემდეგ რიო-დე-ჟანეიროს 2016 წლის ზაფხულის ოლიმპიურ თამაშებში, სადაც შეჯიბრებები ჩატარდება შვიდკაცა რაგბის ფორმატში კაცებსა და ქალებს შორის.

## ოლიმპიური თამაშების პრიზიორები (კაცები) 
## ოლიმპიური თამაშების პრიზიორები (ქალები) 
## მედლები (2024 წლის შემდეგ) 
## ქვეყნები 

## იხილეთ აგრეთვე
რაგბის მსოფლიო ჩემპიონატი

## რესურსები ინტერნეტში
* Rugby & The Olympic Games on IRB.com
* Olympic Sports of the Past on olympic.org
* Petition to get Rugby back to the Olympics on olympic-rugby.org
* Guidelines on how to get rugby into the Olympics  on UR7s.com
* https://web.archive.org/web/20140714164548/http://www.rugbysevensgold2016.com/world-club-rugby-sevens-tournament-at-twickenham-this-weekend/ on RugbySevensGold2016.com

## სქოლიო
კატეგორია:რაგბი ოლიმპიურ თამაშებზე
კატეგორია:რაგბის ტურნირები
კატეგორია:ზაფხულის ოლიმპიური თამაშების ტურნირები
შეჰბაზ შარიფი

**მიან მუჰამედ შეჰბაზ შარიფი** (; დ. 23 სექტემბერი, 1951, ლაჰორი, პაკისტანი) — პაკისტანელი პოლიტიკოსი და 2022 წლის 11 აპრილიდან პაკისტანის 23-ე პრემიერ-მინისტრი 2023 წლის 13 აგვისტომდე. და 2024 წლის 4 მარტიდან. პაკისტანის მუსლიმთა ლიგის (პარტია) პრეზიდენტია. მანამდე იყო სამი ვადით პენჯაბის პროვინციის მთავარი მინისტრი (გუბერნატორი), რაც იგი გახადა ამ პოსტზე ყველაზე ხანგრძილივი ვადით მყოფი.

## სქოლიო
კატეგორია:დაბადებული 23 სექტემბერი
კატეგორია:დაბადებული 1951
კატეგორია:პაკისტანელი პოლიტიკოსები
კატეგორია:პაკისტანის პრემიერ-მინისტრები
კატეგორია:ცოცხალი ადამიანები
რაგბი ზაფხულის ოლიმპიურ თამაშებზე 1908

right|150px|რაგბი
შეჯიბრებები რაგბიში 1908 წლის ზაფხულის ოლიმპიურ თამაშებზე გაიმართა 19 აგვისტოს ლონდონში. მონაწილეობა მიიღო მხოლოდ ორმა კაცთა ნაკრებმა, თითო გუნდში 15 მოთამაშის რაოდენობით, რომლებმაც გაითამაშეს მედლების ერთი კომპლექტი. ერთადერთ თამაშში ავსტრალაზიის მორაგბეთა ნაკრებმა ანგარიშით 32-3 დაამარცხა დიდი ბრიტანეთის ნაკრები.

## მედლები
### მედლების საერთო ჩათვლა 
### მედალოსნები
## რესურსები ინტერნეტში
* რაგბი ოლიმპიურ თამაშებზე  
* შეჯიბრების მედალოსნები სოკ-ის საიტზე 
* შეჯიბრების შედეგები  

კატეგორია:რაგბი ოლიმპიურ თამაშებზე
კატეგორია:სპორტის სახეობები ზაფხულის ოლიმპიურ თამაშებზე 1908
რაგბი ზაფხულის ოლიმპიურ თამაშებზე 1920

right|150px|რაგბი
შეჯიბრებები რაგბიში 1920 წლის ზაფხულის ოლიმპიურ თამაშებზე გაიმართა 5 სექტემბერს ანტვერპენში. მონაწილეობა მიიღო მხოლოდ ორმა კაცთა ნაკრებმა, თითო გუნდში 15 მოთამაშის რაოდენობით, რომლებმაც გაითამაშეს მედლების ერთი კომპლექტი. ერთადერთ თამაშში აშშ-ის მორაგბეთა ნაკრებმა ანგარიშით 8-0 დაამარცხა საფრანგეთის ნაკრები.

## მედლები
### მედლების საერთო ჩათვლა 
### მედალოსნები
## რესურსები ინტერნეტში
* შეჯიბრების შედეგები  sports-reference.com-ის საიტზე
* Results on sports-reference.com 
* Rugby in the Olympics 
* International Olympic Committee results database

კატეგორია:რაგბი ოლიმპიურ თამაშებზე
კატეგორია:სპორტის სახეობები ზაფხულის ოლიმპიურ თამაშებზე 1920
რაგბი ზაფხულის ოლიმპიურ თამაშებზე 1900

right|150px|რაგბი
შეჯიბრებები რაგბიში ზაფხულის II ოლიმპიურ თამაშებზე გაიმართა 14 და 28 ოქტომბერს პარიზში. სულ მონაწილეობდა სამი ნაკრები, რომლებმაც მედლები ერთმანეთს შორის გაითამაშეს ორ მატჩში.

## მედლები 
### მედლების საერთო ჩათვლა 
### მედალოსნები 
## შეჯიბრება 
### პირველი მატჩი 
thumb|მატჩი საფრანგეთისა და გერმანიის მორაგბეებს შორის
thumb|right|საბოლოო შედეგი ტაბლოზე საფრანგეთისა და გერმანიის მორაგბეებს შორის მატჩის დამთავრებისას

პირველი თამაში საფრანგეთისა და გერმანიის ნაკრებებს შორის გაიმართა 14 ოქტომბერს. თამაშის პირველი ნახევრის შემდეგ წინ იყვნენ ფრანგები ანგარიშით 14-5 და მათ შეძლეს შეენარჩუნებინათ უპირატესობა თამაშის ბოლომდე და გაიმარჯვეს ანგარიშით 27-17.

### მეორე მატჩი 
მეორე თამაში შედგა 28 ოქტომბერს (ოლიმპიადის ბოლო დღე) საფრანგეთისა და დიდი ბრიტანეთის ნაკრებებს შორის. თამაშის პირველ ნახევარში ბრიტანელებმა ვერც ერთი ქულა ვერ მოიპოვეს და მხოლოდ მეორე ნახევარში აიღეს 8 ქულა. საბოლოოდ მატჩი დამთავრდა ფრანგების გამარჯვებით ანგარიშით 27-8.

ჩემპიონები გახდნენ ფრანგები, ხოლო ვერცხლის მედლები მიიღეს ბრიტანელებმაც და გერმანელებმაც, რადგან მათ შორის თამაში მეორე ადგილისათვის არ გამართულა.

## რესურსები ინტერნეტში
* Rugby at the Olympics 
* Медалисты соревнований на сайте МОК 
* Результаты соревнований  

კატეგორია:რაგბი ოლიმპიურ თამაშებზე
კატეგორია:სპორტის სახეობები ზაფხულის ოლიმპიურ თამაშებზე 1900